ལྷ་སྡེ་གནམ་ལོ་ཡག

ལྷ་སྡེ་གནམ་ལོ་ཡག  སྨྱུག་མིངལྡོང་སྲས དབྱིན་ཡིག་ནང Namloyakཨོ་སི་ཁྲི་ལི་ཡའི་བོད་མི སྐད་གསུམ་རྩོམ་པ་པོ། སྒེར་ཚུགས་ཅན་གྱི་བོད་རིག་པའི་ཞིབ་འཇུག་པ། སྐྱེ་ཡུལ་ཧང་ངེ་ལྷ་སྡེ ཨ་མདོ མཚོ་སྔོན མཚོ་ལྷོ་ཁུལ ཧང་ངེ་རྫོང་།

མི་ཚེ་ལོ་རྒྱུས
རིག་གནས་གསར་བརྗེ་ཆེན་པོསྐབས་སུ་ ཨ་མདོནས་སྐྱེ་ཞིང་། ཧང་ངེ་རྩྭ་ཐང་ནས་འཚར་ལོངས་བྱུང་། 

ཕྱི་ལོ ༡༩༩༢ལོའི་ཟླ ༧ནང་། མཚོ་སྔོན་མི་རིགས་དགེ་འོས་ཆེད་སྦྱོང་སློབ་གླིངབོད་ཡིག་སྡེ་ཁག་ནས་སློབ་མཐར་ཕྱིན་ཞིང་། སློབ་ཁྲིད་ཞིབ་འཇུག་པ་བྱས་འདུག 

ཕྱི་ལོ ༡༩༨༩ལོ་ནས་ཕྱི་ལོ ༡༩༩༣ལོའི་བར། བོད་ཡིག་ཚགས་ཤོག་དང་དུས་དེབ་འདྲ་མིན་སྟེང་སྙན་ངག་དང་ལྷུག་རྩོམ་བཅུ་ཕྲག་འགའ་སྤེལ་འདུག

ཕྱི་ལོ ༡༩༩༣ལོའི་ཟླ ༥ཚེས ༩ཉིན། མཚོ་སྔོན་ཞིང་ཆེན་རྒྱལ་ཁབ་བདེ་འཇགས་ཁང་གིས་འཛིན་བཟུང་གིས་རྒྱལ་ཁབ་ཁ་བྲལ་བའི་ཉེས་མིང་བཀལ།  ཕྱི་ལོ ༡༩༩༧ལོའི་ཟླ ༡༡ཚེས ༡༤ཉིན་གློད་གྲོལ་ཐོབ་འདུག

ཕྱི་ལོ ༡༩༩༩ལོའི་ཟླ ༣ནང་རྒྱ་གར་ནང་བཙན་བྱོལ་ལ་འབྱོར་འདུག 

ཕྱི་ལོ ༡༩༩༩ལོའི་ཟླ ༥ཚེས ༡ཉིན་ནས་ཕྱི་ལོ ༢༠༠༥ལོའི་ཟླ ༣ཚེས ༣༡ཉིན་བར། བཙན་བྱོལ་བོད་གཞུང་བོད་གནས་ཉམས་ཞིབ་ཁང་དུ་ཉམས་ཞིབ་པའི་ལས་ཀ་བྱས་ཤིང་། དམིགས་བཀར་བོད་རྒྱའི་ས་མཚམས་ལོ་རྒྱུས་ཞིབ་འཇུག་བྱས། དེ་མཚུངས་སུ་རྒྱ་ཡིག་གི་དུས་དེབ་དང་དྲ་རྒྱའི་སྟེང་སྙན་ངག་དང་དཔྱད་རྩོམ་གང་མང་སྤེལ། དུས་ཡུན་འདིའི་ནང་ཡིག་འབྲུ་ས་ཡ་གཅིག་ལྷག་གི་གསར་རྩོམ་དང་ཡིག་འབྲུ་ས་ཡ་གསུམ་དང་འབུམ་ལྔ་ལྷག་གི་ཡིག་བསྒྱུར་གྲུབ་ཡོད་འདུག 

ཕྱི་ལོ ༢༠༠༥ལོའི་ཟླ ༤ཚེས ༡ཉིན་ནས་ཕྱི་ལོ ༢༠༠༧ལོའི་ཟླ ༥ཚེས ༡༣ཉིན་བར་རྒྱལ་སྤྱིའི་བོད་དོན་ལས་འགུལ་ཁང་གི་ངྷ་རམ་སཱ་ལར་སྡོད་པའི་མཐོ་རིམ་ཞིབ་འཇུག་པའི་ལས་ཀ་གཉེར་འདུག 

ཕྱི་ལོ ༢༠༠༧ལོའི་ཟླ ༥ཚེས ༡༤ཉིན། ཨོ་སི་ཁྲི་ལི་ཡར་བསྐྱོད་ནས་སློབ་གཉེར་དང་ཤུགས་ལས་གཞོལ། དེ་མཚུངས་སུ་རྩོམ་འབྲི་དང་ཞིབ་འཇུག ཟིན་བྲིས་གཉེར་བ་སོགས་ཀྱང་ཆག་མེད་དུ་བསྒྲུབས་འདུག 

ཕྱི་ལོ ༢༠༠༧ལོའི་ཟླ ༥ཚེས ༡༦ཉིན། བོད་ནང་གི་རྒྱ་ཡིག་དྲ་རྒྱ་བོད་ཀྱི་རིག་གནས་སྟེང་གི་ཟིན་བྲིས་ལྡོང་སྲས་ཕ་ཡུལ་དུ་ལོག་པ་འགོག་སྡོམ་འོག་ཚུད། 

ཕྱི་ལོ ༢༠༠༩ལོ་ནས༢༠༡༦ལོ་བར། རྒྱལ་སྤྱིའི་བོད་རིག་པའི་གླེང་སྟེགས་ཀྱི་རྩོམ་སྒྲིག་པའི་ལས་འགན་གླ་མེད་དུ་ཞོར་སྒྲུབ་བྱས་ཡོད། 

ཕྱི་ལོ༢༠༢༠ལོ་ནས་ཨོ་སི་ཁྲི་ལི་ཡ་ནུབ་མའི་མཁར་ཁྲོམ་་སློབ་ཆེན(Curtin University)ནང་སློབ་གཉེར་བྱས་ཤིང་། ༢༠༢༤ལོར་གསར་རྩོམ་ཆེད་ལས་ཀྱིMAསློབ་ཐོན་བྱུང་།   

ཕྱི་ལོ ༢༠༢༥ལོ་ནས་ཨོ་སི་ཁྲི་ལི་ཡའི་བོད་དང་ཧི་མ་ལ་ཡ་ཞིབ་འཇུག་མཐུན་ཚོགས་ནང་དང་བླངས་ཞབས་ཞུ་བྱེད་ཀྱིན་ཡོད། ་  

མི་ཚེ་ལྟ་བ

ལྷ་སྡེ་གནམ་ལོ་ཡག་གིས་ནམ་རྒྱུན་བཤད་དོན། བྱ་དངོས་གང་དང་གང་ལའང་བརྟག་དཔྱད་ཞིབ་འཇུག་བརྒྱུད་ནས་གྲུབ་དོན་ལྟར་ལྟ་བ་འགོད་འོས་ཤིང་། ནམ་ཞིག་གྲུབ་དོན་དེ་བཞིན་བདེན་དཔང་གསར་བ་རེག་ནས་བསྙོན་འབྱིན་བྱེད་དགོས་ཐུག་ཚེ་དེ་ག་རང་བྱེད་དགོས། དེ་ལས་ལྡོག་ན། བྱ་དངོས་གང་རུང་གི་མཐར་ཐུག་གི་ངོ་བོ་བརྙེད་མི་ཐུབ། 

བརྩམས་ཆོས

 སྙན་དེབ《མཁར》（བོད་ཀྱི་བཙོན་མའི་སྙན་དེབ་ཐོག་མ）༡༩༩༩ལོའི་ཟླ ༡༢ནང་ངྷ་རམ་སཱ་ལར་དཔར་བསྐྲུན་བྱས། 

རྒྱ་འགྱུར་སྙན་དེབ《ཁ་བ་མེ་རུ་འབར་བའི་མཚན་མོ》༢༠༠༥ལོར་ཨ་རི། 
སྲིད་དོན་དབྱེ་ཞིབ《བོད་མིའི་ལངས་ཕྱོགས》（རྒྱ་ཡིག）༢༠༠༥ལོར་ཨ་རི།
སྲིད་དོན་དབྱེ་ཞིབ《ཏཱ་ལའི་བླ་མའི་སྐུ་ཚབ་རྒྱ་ནག་ཏུ་བསྐྱོད་ཐེངས་གསུམ་པར་དཔྱད་པ》（རྒྱ་ཡིག）༢༠༠༤ལོར་ཨ་རི། 
ཡིག་བསྒྱུར《བོད་གདངས་སུ་གྱེར་བའི་སྙན་རྩོམ》（འོད་ཟེར་གྱིས་བརྩམས/མཉམ་བསྒྱུར）༢༠༠༧ལོར་ཤེས་བྱ་ཀུན་འདུས་ལྟེ་གནས་ཁང་། 
བོད་རིག་པའི་སྐོར《སེང་རྡོར་ཞིབ་འཇུག》（བོད་ཡིག）༢༠༡༠ལོའི་ཟླ ༡༢ནང་དཔེ་བསྐྲུན་བྱས། 
བོད་ཀྱི་གནད་དོན།《བོད་མིའི་རང་སྲེག་ངོ་རྒོལ་ལས་འགུལ་རྒྱས་གླེང》（རྒྱ་ཡིག）ཐེ་ཝན། ༢༠༡༣ལོའི་ཟླ ༧
 ཡན་ཧོང་པེན་དང་མཉམ་འབྲི་བྱས་པའི་པན་ཆེན་སྐུ་ཕྲེང་བཅུ་བའི་གྲོངས་རྐྱེན་ངོ་མ《སངས་རྒྱས་བཀྲོངས་པ》（རྒྱ་ཡིག）ཐེ་ཝན། ༢༠༡༣ལོའི་ཟླ ༡༡
བོད་རིག་པའི་སྐོར།《རྒྱལ་སྤྱིའི་བོད་རིག་པའི་ལོ་རྒྱུས》（རྒྱ་ཡིག）༢༠༡༦ལོའི་ཟླ་ལྔ་བར་ཐེ་ཝན།
བོད་ཀྱི་དེང་རབས་ལོ་རྒྱུས། 《བོད་རྒྱལ་ཁབ་ཤོར་གསོའི་རྟིང་རྩོད་ལོ་རྒྱུས》(༡༩༥༡-༢༠༢༡)（རྒྱ་ཡིག）༢༠༢༡ལོའི་ཟླ་བཅུ་བར་ཐེ་ཝན།
《བོད་ཀྱི་རང་བསྲེག་ངོ་རྒོལ་ལས་འགུལ་སྐོར།》དབྱིན་ཡིག སྒྱུར་རོགས་དང་རྩོམ་སྒྲིག་པ། Dr. Joshua Esler  ༢༠༢༤ལོའི་ཟླ་བདུན་པར་ཨ་རི། 
ཡིག་བསྒྱུར། 《ཉི་མ་ལྷ་མོའི་བདེན་དོན་གླེང་བའི་གཏམ།》（རྒྱ་ཡིག）༢༠༢༥ལོའི་ཟླ༧ནང་ངྷ་རམ་ས་ལ། 
བྱིས་པའི་རྩོམ་རིག  "བློ་འབྱེད་མཛུབ་སྒྲུང་།" (དབྱིན་ཡིག་གི་བྱིས་སྒྲུང་པར་དེབ།) ཤེར་རི་ཌན་མཐོ་རིམ་སློབ་གཉེར་ཁང་གི་དཔེ་སྐྲུན་ཁང་། ༢༠༢༥ལོའི་ཟླ༡༡ཚེས ༡ཉིན།

ཟུར་ལྟའི་དཔྱད་གཞི

ཁུངས་སྐྱེལ་དྲ་འབྲེལ
The interview with Namloyak，澳洲广播公司，2008年4月11日
关于《东赛向读者自我介绍》的回。 
 安乐业當前的博客
安乐业小档案
专访安樂業，希望之声，[2011年][9月31日]
安乐业专栏，民主论坛，2001年至2005年

Category:མི་སྣ།
Category:སྙན་ངག་པ།
Category:རྩོམ་པ་པོ།
Category:བོད་རིག་པ།
Category:བོད་ཀྱི་གནད་དོན།
Category:ལོ་ཙཱ་བ།
Category:མཐོ་རིམ་ཞིབ་འཇུག་པ།
Category:མཚོ་སྔོན་གྱི་མི།